Mange enslige forsørgere rammes: Slutt på skatteklasse 2

Fra neste år får mange enslige forsørgere en skatteøkning. Enslige forsørgere med ny samboer, eller barn over 18 mister skattefordelen på omlag 13.000 kroner. – Usosialt, er dommen fra tre enslige forsørgere overfor Dine Penger.

DÅRLIG GJORT: – Enslige forsørgere har jo fått skattelette fordi det er en økonomisk belastning å bo alene med barn. Man kan ikke forvente at en person som ikke er biologisk forelder til barnet skal måtte forsørge det, sier Anne Barø i Stjørdal i Nord-Trøndelag. Hun er alenemor med sønnen Ask på 4 år. Vis mer byoutline Foto: Privat

Publisert: Oppdatert: 8. oktober 2012 13:32 , Publisert: 8. oktober 2012 10:34

Skatteklasse 2 forsvinner: Dagens ordning med skatteklasse 2 for enslige forsørgere forsvinner. Men det rammer bare enslige forsørgere som får ny samboer. Samt enslige forsørgere til hjemmeboende barn over 18 år. Fordelen utgjør omlag 13.000 kroner årlig.

Blir helt feil. Anne Barø fra Stjørdal utenfor Trondheim mener regjeringen skyter langt bak mål med denne endringen. Hun er alenemor til sønnen Ask på 4 år.

– Man kan ikke forvente at en annen enn barnets biologiske far vil være med og forsørge et barn som ikke er deres, som regjeringen tydeligvis nå legger opp til, sier hun.



Hun tør ikke gå inn i et eventuelt nytt samboerforhold når hun dermed vil miste særfradraget som blir innført på 13.000 kroner til erstatning for skatteklasse 2.

Rammes du? Se hva de nye reglene betyr for deg i vår kalkulator:Regn ut skatten din for 2013



Helt forferdelig. – Dette er helt forferdelig, sier Marita Ræstad i Oslo, som er alenemamma til en gutt på 14 år. Hun skal snart flytte sammen med kjæresten, og mister dermed skatteklasse 2-fradraget. Hun får dermed 13.000 kroner mindre pr år fra det tidspunktet hun blir samboer.



HELT FORFERDELIG: – Regjeringen rammer forderdelig usosialt med denne endringen, sier Marita som er eneforsørger for sønnen på 14 år. Hun planlegger å bli samboer med kjæresten, men mister da skattefradrag for forsørging. Vis mer byoutline Foto: Privat

– Jeg synes regjeringen rammer feil gruppe her. De legger jo dermed forsørgeransvaret over på en ny mann eller kvinne, som ikke er foreldre til særkullsbarnet, understreker hun.



I utgangspunktet er skatteklasse to for enslige forsørgere veldig lavt i utgangspunktet, i forhold til kostnaden ved å ha barn. Toppskattesatsen slår dessuten inn på relativ lave inntekter, tilføyer Ræstad.

Enslige med små barn skånes. Skatterabatten skal imidlertid fortsatt gjelder for relle enslige foreldre så lenge barnet er under 18 år.



Fordelen ved skatteklasse 2 videreføres som et særfradrag for disse foreldrene, og skal gis til dem som mottar utvidet barnetrygd.



Det vil si enslige forsørgere med barn under 18 år, og så lenge de ikke får ny samboer.

Les også:Dette betyr statsbudsjettet for deg



Rammer de med ny samboer. Endringen er gjort fordi mange enslige forsørgere som ikke kan anses som reelle enslige forsørgere, hittil har hatt fordelen.



Enslige forsørgere som får samboer på varig basis, har hittil beholdt skatteklasse 2 så lenge de ikke får barn med samboeren eller gifter seg. Anslagsvis 25 prosent av enslige forsørgere som lignes i klasse 2, har i realiteten samboer.

Bare reelle eneforsørgere. Etter forslaget skal det nye særfradraget kun gis til enslige forsørgere som mottar utvidet barnetrygd etter barnetrygdloven § 9.



Utvidet barnetrygd er barnetrygd for ett barn mer enn forsørgeren faktisk bor sammen med, og gis til enslige forsørgere med barn under 18 år. Retten til utvidet barnetrygd opphører dersom mottakeren har inngått samboerskap som har vart over 12 måneder, får barn med samboer eller gifter seg.



Skatt 2013 Regn ut hva skatten din blir for 2013! Bruk vår kalkulator her!

Vis mer vg-expand-down

Disse vilkårene sikrer dermed at ytelsen kun gis til de som kan anses som reelle enslige forsørgere. Ved å knytte retten til særfradraget til mottak av utvidet barnetrygd blir det samsvar mellom hvem som defineres som enslig forsørger etter barnetrygdloven og skatteloven.

Beløp pr måned. Det nye særfradraget skal gis i alminnelig inntekt med et fastsatt beløp per måned. Det kan dermed graderes etter antall måneder i løpet av inntektsåret man har vært enslig forsørger.



Etter forslaget skal størrelsen på særfradraget i 2013 settes slik at fordelen ved klasse 2 opprettholdes. Enslige forsørgere som oppfyller de nye vilkårene, vil dermed komme uendret ut.

For inntektsåret 2013 settes særfradraget til 3 930 kroner per påbegynt måned. Fullt årlig fradrag vil være 47 160 kroner.

Rammer de med barn over 18 år. Også enslige forsørgere som har hjemmeboende barn over 18 som går på videregående skole, mister skattefordel på 13.000 kroner årlig.

Hittil har enslige forsørgere hatt rett til klasse 2 ved reell forsørgelse, så lenge barnet har bodd hjemme og fullført videregående utdanning. Barnet må da ikke ha tjent mer en enn halv G, og stipend/lån fra Lånekassen til høyere utdanning regnes med her. Dette ifølge ihht lignings-ABC-en.

Les på DP+:Samboere: Handlevognen kan ruinere deg



- Negativt. Lars Helge Eide på Lillehammer synes det er negativt at regjeringen nå rammer mange enslige forsørgere. Han er enslig forsørger for to barn.

NEGATIVT: Lars Helge Eide på Lillehammer bor alene med to barn – Det koster så mye å være aleneforsørger at det er for ille at regjeringen nå vil fjerne skatteklasse 2 for mange enslige forsørgere. Vis mer byoutline Foto: Privat

– Det koster mye å ha en husholdning med bare en inntekt, og skatteklasse 2 har vært en av få økonomiske fordeler man har hatt som eneforelder, sier han til Dine Penger.

Han får følge av en annen mannlig, enslig forsørger fra Vestlandet:



– Det er en stor gruppe enslige forsørgere som har barn over 18 år som går på skole og blir forsørget, vi får ikke barnetrygd og nå også mer skatt! Dette kan slå ille ut for mange og vil skape ett ennå større klasseskille.

– Jeg forsørger selv alene barn i skolealder over 18 år, det er heller en regel enn unntaket i dag å gå på skole lenge, med dagens leiepriser og lignende, bidrar de fleste foreldre til barna er ferdig på skole. Er man alene kan det fort bli tøft om man ikke har svært god inntekt.

– Dette er i alle fall ikke er sosialistisk politikk, men slik blir det vel når de såkalte sosialister har en økonomi som middelklassen aldri vil oppnå, sier han, som av hensyn til sine barn som er rundt 18 år, ikke vil bli navngitt.



Delt bosted. Regjeringen går inn for at det på tilsvarende måte gis et halvt særfradrag til hver av foreldrene i tilfeller der den utvidede barnetrygden deles mellom dem, og bare til den ene som mottar halv utvidet barnetrygd når den andre forelderen ikke oppfyller vilkårene. På denne måten blir retten til fradraget fullt ut individualisert.



Fradraget vil kunne deles med en halvpart på hver av foreldrene hvis de har avtalt delt bosted for barnet (barna).

Dersom kun den ene forelderen oppfyller vilkårene for utvidet barnetrygd når barnet har delt bosted, for eksempel dersom den andre forelderen er gift eller har samboer, gis halv utvidet barnetrygd til den som oppfyller vilkårene.

Følg oss på Facebook



Her kan du lese mer om Skatter og avgifter